Etter endt utdanning jobbet han i noen år som journalist, først tilbake i Cardiff, så i London. Han fant ikke nok utfordring der, så han beveget seg etter hvert over i forlagsbransjen. Det var mens han jobbet som redaktør i et forlag han begynte å skrive sine første bøker. Til å begynne med var forfatterskapet en hobby, han skrev på kveldene og i helgene. Suksessen kom gradvis, men med utgivelsen av i 1978 fikk han sitt store gjennombrudd. Follett har selv sagt, i forbindelse med et intervju med Oprah Winfrey, at han skrev ti bøker før hans store gjennombrudd ble utgitt. Etter dette har alle bøkene hans vært bestselgere og flere av dem har også blitt filmet. Han anslår selv at han har solgt ca. 90 millioner bøker på verdensbasis.